Id-Dwana b'qabda ta' €75,000 mhux dikjarati Waqt screening ta' rutina fuq il-passiġġieri, mit-tim ta' kontra l-ħasil tal-flus fis-sala tal-Wasliet fl-Ajruport, instab passiġġier li kien għadu kemm wasal minn Bucharest u ġie mistoqsi kemm kien qed iġorr flus. Hekk kif l-uffiċjal ma kienx konvint mit-tweġiba, il-passiġġier ġie eskortat lejn l-uffiċċju tad-Dwana u wara tfittxija li saritlu nstab li kien qed iġorr €76,000.